Document ID: 31987D0002

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Δεκεμβρίου 1986 σχετικά με διαδικασία εφαρμογής του άρθρου 85 της συθήκης ΕΟΚ (IV/30.439 - International Petroleum Exchange of London Limited) (Το κείμενο στην αγγλική γλώσσα είναι το μόνο αυθεντικό) (87/2/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό αριθ. 17 του Συμβουλίου της 6ης Φεβρουαρίου 1962, πρώτο κανονισμό εφαρμογής των άρθρων 85 και 86 της συνθήκης (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως το άρθρο 2, την κοινοποίηση και την αίτηση αρνητικής πιστοποίησης που υποβλήθηκαν στις 20 Αυγούστου 1981 από την International Petroleum Exchange of London Limited, όσον αφορά το καταστατικό και τον κανονισμό λειτουργίας της ένωσης, τη δημοσίευση του ουσιώδους περιεχομένου της κοινοποίησης (2) σύμφωνα με το άρθρο 19 παράγραφος 3 του κανονισμού αριθ. 17, Μετά από διαβούλευση με τη Συμβουλευτική Επιτροπή Συμπράξεων και Δεσποζουσών Θέσεων, Εκτιμώντας ότι: Ι. ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ (1) Η International Petroleum Exchange of London Limited, που καλείται στο εξής IPE, είναι ένα από τα πολλά χρηματιστήρια εμπορευμάτων που είναι εγκατεστημένα στο Λονδίνο. Τα χρηματιστήρια εμπορευμάτων είναι αυτοδιοικούμενες οργανώσεις με επικεφαλής επιτροπές διαχείρισης ή τους διευθυντές των μετεχουσών επιχειρήσεων που εκλέγονται από τα ίδια τα μέλη τους, βοηθούνται από γραμματείες και ασκούν εξουσίες που τους έχουν δοθεί βάσει καταστατικών από τα μέλη τους. Αν και τα χρηματιστήρια αυτά είναι αυτοδιοικούμενα, υπάρχει κάποιο στοιχείο εποπτείας εκ μέρους της Τράπεζας της Αγγλίας και αυξημένη εποπτεία από τα μέλη της Association of Futures Brokers and Dealers Limited, που καλείται στο εξής «AFBD». (2) Στόχος της IPE είναι να δημιουργήσει και να οργανώσει στο Λονδίνο μια προθεσμιακή αγορά προϊόντων με βάση το πετρέλαιο. Μια προθεσμιακή αγορά (terminal market ή futures market) παρέχει οργανωμένες δυνατότητες για τη σύναψη συμβάσεων αγοράς και πώλησης ενός προϊόντος το οποίο θα παραδοθεί σε δεδομένη ημερομηνία στο μέλλον. Οι προθεσμιακές αγορές έχουν αναπτυχθεί κυρίως για να μπορέσουν οι ασχολούμενοι με τις συναλλαγές εμπορευμάτων να προστεθούν από τους κινδύνους δυσμενών διακυμάνσεων στις τιμές. (3) Η IPE διαθέτει χρηματιστηριακό κέντρο για τις συναλλαγές και τη διαμόρφωση των τιμών, ρυθμίζει διάφορα τεχνικά ζητήματα, όπως ο επιτρεπόμενος χρόνος παραδόσεων και οι γενικοί όροι συναλλαγών, και φροντίζει για την παροχή διευκολύνσεων για συμψηφισμούς και εκκαθαρίσεις. Οι συναλλαγές γίνονται στο χρηματιστηριακό κέντρο όπου οι εμπορευόμενοι υποβάλλουν τις προσφορές τους και κλείνουν τις συμφωνίες τους προφορικά, σύμφωνα με το σύστημα το οποίο είναι γνωστό σαν «open outcry». Η IPE διοικείται από τους διευθυντές μετεχουσών επιχειρήσεων. (4) Οι διεθνείς προθεσμιακές αγορές του Λονδίνου είναι από τα κυριότερα χρηματιστήρια που χρησιμοποιούνται για τη διεθνή διακίνηση των εμπορευμάτων και συμβάλλουν στη σταθερότητα και την εύρυθμη λειτουργία του παγκόσμιου εμπορίου και των διεθνών μηχανισμών καθορισμού των τιμών. Όσον αφορά το πετρέλαιο, εσωτερικής καύσης και το αργό πετρέλαιο, τα ακόλουθα αριθμητικά στοιχεία εμφανίζουν το σχετικό μέγεθος της IPE σε σύγκριση με τον σημαντικότερο ανταγωνιστή της , δηλαδή την προθεσμιακή αγορά πετρελαίου εσωτερικής καύσης και αργού πετρελαίου στη Νέα Υόρκη. Ετήσιος όγκος συναλλλαγών (σε παρτίδες) για το πετρέλαιο εσωτερικής καύσης (1981 έως 1985) 1.2.3 // // // // Έτος // Λονδίνο // Νέα Υόρκη (NYMEX) // // // // 1981 // 149 000 // 995 506 // 1982 // 623 308 // 1 745 526 // 1983 // 608 529 // 1 868 322 // 1984 // 535 495 // 2 091 546 // 1985 // 509 886 // 2 207 733 // // // Σημείωση: Μία παρτίδα (IPE) είναι συνήθως 100 τόνοι. Μία παρτίδα (NYMEX) είναι 1 000 βαρέλια. 1 τόνος = 7,46 βαρέλια. Ετήσιος όγκος συναλλαγών (σε παρτίδες) για το αργό πετρέλαιο (1981 έως 1985) 1.2.3 // // // // Έτος // Λονδίνο // Νέα Υόρκη (NYMEX) // // // // 1981 // - // - // 1982 // - // - // 1983 // 2 783 // 323 153 // 1984 // 4 361 // 1 840 342 // 1985 // 4 233 // 3 980 867 // // // Σημείωση: Μία παρτίδα = 1 000 βαρέλια. (5) Υπάρχουν σήμερα τέσσερις βασικοί τύποι συμβάσεων οι οποίες συνάπτονται στα πλαίσια της IPE: α) σύμβαση για το πετρέλαιο εσωτερικής καύσης, η οποία περιλαμβάνει μία ή περισσότερες παρτίδες των 100 τόνων πετρελαίου εσωτερικής καύσης με προδιαγραφές ποιότητας οι οποίες αναφέρονται λεπτομερώς στο άρθρο 15.04 της σύμβασης για το πετρέλαιο εσωτερικής καύσης αριθ. 2 του κανονισμού λειτουργίας της IPE. Οι συμβάσεις προβλέπουν μελλοντική παράδοση από τον πωλητή στον αγοραστή, κατά κανόνα σε φορτηγό πλοίο, από αναγνωρισμένη εγκατάσταση αποθήκευσης ή διυλιστήριο που βρίσκεται στη ζώνη του Άμστερνταμ, του Ρόττερνταμ ή της Αμβέρσας κατ' επιλογή του πωλητή, σε ημερομηνία που καθορίζεται από τους αγοραστές μεταξύ της 15ης και της τελευταίας ημερολογιακής ημέρας του μήνα παράδοσης. Η σύναψη τέτοιων συμβάσεων επιτρέπεται κατά τη διάρκεια καθενός από τους εννέα συνεχόμενους ημερολογιακούς μήνες· β) σύμβαση για το αργό πετρέλαιο, που αφορά παρτίδες 1 000 βαρελιών αργού πετρελαίου από το σύγχρονο πετρελαιαγωγό εξαγωγής Brent Crude για παράδοση στην περιοχή Sullom Voe κατά τον ορισμένο μήνα παράδοσης. Η σύναψη τέτοιων συμβάσεων μπορεί να γίνει για περιόδους το πολύ έξι μηνών· γ) η ΙΡΕ καθιέρωσε πρόσφατα δύο νέες συμβάσεις για βενζίνη και βαρύ πετρέλαιο εξωτερικής καύσης (heavy fuel oil). Η σύμβαση και οι διοικητικές διαδικασίες είναι πανομοιότυπες με αυτές της σύμβασης για το πετρέλαιο εσωτερικής καύσης και οι συμβάσεις αφορούν μία ή περισσότερες παρτίδες των 100 τόνων βενζίνης ή βαρέος πετρελαίου εξωτερικής καύσης. Αυτές οι δύο νέες συμβάσεις αρχίζουν να ισχύουν στις 7 Οκτωβρίου 1986. (6) Όλες οι συμβάσεις που συνάπτονται στην ΙΡΕ πρέπει να καταχωρούνται στην International Commodities Clearing House Limited, που καλείται στο εξής «ICCH», που αποτελεί ανεξάρτητη εταιρεία παροχής υπηρεσιών η οποία προσφέρει στην ΙΡΕ δυνατότητες για τη διενέργεια συμψηφισμών και εκκαθαρίσεων. Η ICCH διαθέτει σημαντικό κεφάλαιο και αποθεματικά, ανήκει δε εξ ολοκλήρου σε έξι τράπεζες συμψηφισμών. Οι κυριότερες λειτουργίες της ICCH είναι να διατηρεί και οργανώνει μία « ημερήσια εκκαθάριση» (daily clearing) όλων των συναφθεισών συμβάσεων και να παρέχει την εγγύησή της για την καλή εκτέλεση των συμβάσεων, σύμφωνα με τους κανόνες της ΙΡΕ, στα μέλη της ( clearing members), στα ονόματα των οποίων έχουν καταχωρηθεί οι συμβάσεις αυτές. (7) Προβλέπονται τρεις κατηγορίες μελών της ΙΡΕ. Η πρώτη κατηγορία μελών που έχουν δικαίωμα ψήφου είναι τα τακτικά μέλη ( floor members), τα οποία μπορούν να συναλλάσσονται στο χρηματιστηριακό κέντρο. Σύμφωνα με τον ισχύοντα κανονισμό λειτουργίας, τα τακτικά μέλη δεν μπορεί να υπερβαίνουν τα 35. Οι άλλες δύο κατηγορίες μελών είναι τα άνευ δικαιώματος ή ψήφου συνεργαζόμενα μέλη τα οποία είναι γνωστά σαν «trade members» και «associate members». Ο αριθμός τους δεν είναι περιορισμένος. Τα μέλη άνευ ψήφου μπορούν να συναλλάσσονται στην ΙΡΕ αλλά μόνο μέσω τακτικού μέλους. (8) Τα κριτήρια που ισχύουν σύμφωνα με το καταστατικό για τα τακτικά μέλη απαιτούν από το υποψήφιο μέλος να πληροί ορισμένες οικονομικές προϋποθέσεις. Λεπτομερής κατάλογος των κριτηρίων που ισχύουν κατά το χρόνο υποβολής της αίτησης μπορεί να ζητηθεί από τη γραμματεία της ΙΡΕ. Το υποψήφιο τακτικό μέλος πρέπει να είναι επιχείρηση ή εταιρεία και να διαβεβαιώσει τους διευθυντές της ΙΡΕ ότι θα διατηρεί γραφεία εγκατεστημένα στην πόλη του Λονδίνου ή σε σημείο αρκετά κοντινό για τον έλεγχο και τη διεξαγωγή των επιχειρησιακών δραστηριοτήτων της στην ΙΡΕ, καθώς και ότι θα συμμετέχει συνεχώς στις συναλλαγές που πραγματοποιούνται στο χρηματιστηριακό κέντρο της ΙΡΕ και, αν παρίσταται ανάγκη, θα διατηρεί το σχετικό προσωπικό στο εν λόγω κέντρο. Η ιδιότητα του μέλους μπορεί να μεταβιβασθεί σε άλλη επιχείρηση ή εταιρεία εφόσον αυτή πληροί τα απαιτούμενα κριτήρια (το ίδιο ισχύει και στην περίπτωση των συνεργαζόμενων μελών). (9) Όλα τα τακτικά μέλη πρέπει να είναι μέλη του ICCH και οφείλουν να καταχωρούν τις συμβάσεις τους σ' αυτό, το οποίο έναντι ορισμένης αμοιβής εγγυάται την εκτέλεση των συμβάσεων. (10) Τα υποψήφια συνεργαζόμενα μέλη πρέπει επίσης να πληρούν ορισμένες οικονομικές προϋποθέσεις και ορισμένους τυποποιημένους κανόνες στις συναλλαγές. Ο υποψήφιος trade member πρέπει να διαβεβαιώσει τους διευθυντές ότι διαθέτει, καλή τη πίστη, συνεχή συμφέροντα στην παραγωγή, παρασκευή ή διανομή φυσικού πετρελαίου ή πετρελαϊκών προϊόντων. Το υποψήφιο συνεργαζόμενο μέλος πρέπει να διαβεβαιώσει τους διευθυντές ότι έχει συμφέροντα στην εμπορία του πετρελαίου ή των πετρελαϊκών προϊόντων και ότι έχει τη δυνατότητα να δημιουργήσει επιχειρησιακή δραστηριότητα στην αγορά πετρελαίου. (11) Στην περίπτωση που οι διευθυντές απορρίπτουν αίτηση προσχώρησης μέλους ή αρνούνται να εγκρίνουν μεταβίβαση της ιδιότητας μέλους ή αλλαγή ως προς τη διεύθυνση, τη συμμετοχή στην εταιρεία, τη φύση της επιχείρησης, το νομικό καθεστώς ή τα εμπράγματα δικαιώματα trust ενός μέλους, ή αν αναστέλλουν την ιδιότητα ενός μέλους για διάστημα που υπερβαίνει τις επτά ημέρες ή διαγράφουν ένα μέλος, και εφόσον ο υποψήφιος ή το μέλος διαφωνεί με την απόφαση των διευθυντών, υπάρχει δυνατότητα εφαρμογής διαδικασίας επανεξέτασης. Ο υποψήφιος ή το μέλος μπορούν να ζητήσουν από τους διευθυντές να επανεξετάσουν την απόφασή τους, προβαίνοντας στα κατάλληλα διαβήματα και παρέχοντας τις πληροφορίες που θεωρούν συναφείς με το εν λόγω ζήτημα. (12) Σύμφωνα με τον κανονισμό, το μέλος πρέπει κατά κανόνα να είναι μέλος της AFBD. Παρά ταύτα, αυτή η προϋπόθεση δεν είναι αναγκαστική για όλα τα μέλη. Ένα μέλος μπορεί να απαλλαγεί από την υποχρέωση αυτή εάν α) δεν είναι τακτικό μέλος και δεν έχει επιχειρησιακές δραστηριότητες στο Ηνωμένο Βασίλειο ή β) ασχολείται με επιχειρήσεις αποκλει στικά για δικό του λογαριασμό ή για λογαριασμό συνδεόμενης εταιρείας, ή γ) εμπίπτει στην κατηγορία του μέλους στο οποίο παρέχεται η ιδιότητα του μέλους της AFBD είναι μία από τις επτά αυτοδιοικούμενες οργανώσεις (SRO) η οποία αναμένεται ότι θα αναγνωριστεί από την Securities and Investments Board, που καλείται στο εξής SIB, η οποία έχει ιδρυθεί με την προοπτική του νόμου περί χρηματοδοτικών υπηρεσιών. Σύμφωνα με τον ισχύοντα νόμο, τα μόνα πρόσωπα που επιτρέπεται να ασχολούνται με επιχειρήσεις επενδύσεων στο Ηνωμένο Βασίλειο είναι « εξουσιοδοτημένα πρόσωπα» ή ορισμένα «εξαιρούμενα πρόσωπα». Έτσι, στα μέλη της IPE θα επιτραπεί να ασκούν τέτοιου είδους δραστηριότητες επειδή είναι μέλη της AFBD. Για να γίνουν μέλη της AFBD, οι υποψήφιοι πρέπει να πληρούν ορισμένα ποιοτικά κριτήρια τα οποία αντικατοπτρίζουν τον πρωταρχικό σκοπό της AFBD, δηλαδή να διατηρεί και να προάγει σύστημα επιτηρήσεως της εμπορικής συμπεριφοράς τον πρακτόρων εμπορευμάτων, χρηματιστικών αγαθών και άλλων προθεσμιακών ειδών με σκοπό την προστασία των συμφερόντων των πελατών τους. Αυτά τα κριτήρια αναφέρονται στην καταλληλότητα του οικονομικού και επιχειρηματικού επιπέδου των μελών και σε άλλα χαρακτηριστικά όπως αξιοπιστία, κατάρτιση, εμπειρία και χρηματοδοτικές πηγές που διαθέτουν. (13) Τα άρθρα προβλέπουν ρητά ότι δεν θα υπάρξουν ρυθμίσεις (χωρίς τη συναίνεση όλων των τακτικών μελών) οι οποίες θα μπορούσαν να εμποδίσουν τα τακτικά μέλη να συναλλάσσονται με άλλα τακτικά μέλη χωρίς καταβολή προμήθειας από καμία πλευρά. Δεν έχει γίνει καμία παρόμοια ρύθμιση. ΙΙ. ΝΟΜΙΚΗ ΕΚΤΙΜΗΣΗ (14) Το καταστατικό και ο κανονισμός λειτουργίας της IPE που κοινοποιήθηκαν πρέπει να θεωρηθούν σαν συμφωνίες κατά την έννοια του άρθρου 85 της συνθήκης ΕΟΚ. (15) Κατά τη σύνταξη του καταστατικού και του κανονισμού λειτουργίας της ΙΡΕ λήφθηκαν υπόψη τα διαβήματα της Επιτροπής σχετικά με διάφορες άλλες προθεσμιακές αγορές στο Λονδίνο. Η Επιτροπή έχει ήδη χορηγήσει αρνητική πιστοποίηση όσον αφορά τους κανονισμούς λειτουργίας αυτών των ενώσεων με τις αποφάσεις της Επιτροπής 85/563/ΕΟΚ (ζάχαρη) (1), 85/564/ΕΟΚ (κακάο (2), 85/565/ΕΟΚ (καφές) (3), και 85/566/ΕΟΚ (ελαστικό) (4). (16) Όσον αφορά την προμήθεια η οποία εισπράττεται για τις συναλλαγές στις οποίες προβαίνει η ΙΡΕ, το καταστατικό και ο κανονισμός λειτουργίας της ΙΡΕ δεν προβλέπουν περιορισμούς. Οποιοσδήποτε μπορεί να γίνει μέλος της ΙΡΕ και τα κριτήρια που εφαρμόζονται κατά την εξέταση των σχετικών αιτήσεων είναι αντικειμενικά. Οι διευθυντές πρέπει να αιτιολογούν τις αποφάσεις τους που αφορούν τα δικαιώματα των μελών και την ιδιότητα του μέλους και προβλέπεται σχετικά διαδικασία προσφυγής. (17) Δεν υποβλήθηκε καμία παρατήρηση μετά τις δημοσιεύσεις στην Επίσημη Εφημερίδα των Ευρωπαϊκών Κοινοτήτων σύμφωνα με το άρθρο 19 παράγραφος 3 του κανονισμού αριθ. 17. (18) Το καταστατικό και ο κανονισμός λειτουργίας που κοινοποιήθηκαν δεν περιλαμβάνουν ρήτρες που συνιστούν σημαντικούς περιορισμούς στον ανταγωνισμό στην κοινή αγορά. Ως εκ τούτου, η Επιτροπή, με βάση τα στοιχεία που διαθέτει, δεν έχει λόγους να επέμβει δυνάμει του άρθρου 85 παράγραφος 1. Συνεπώς, η Επιτροπή μπορεί να εκδώσει αρνητική πιστοποίηση σύμφωνα με το άρθρο 2 του κανονισμού αριθ. 17, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Με βάση τα στοιχεία που διαθέτει, η Επιτροπή κρίνει ότι δεν υπάρχει λόγος να επέμβει δυνάμει του άρθρου 85 παράγραφος 1 της συνθήκης ΕΟΚ όσον αφορά το καταστατικό και τον κανονισμό λειτουργίας της International Petroleum Exchange of London Limited, όπως κοινοποιήθηκαν στις 20 Αυγούστου 1981. Άρθρο 2 Η παρούσα απόφαση απευθύνεται στην International Petroleum Exchange of London Limited, με έδρα στο Cereal House, 58 Mark Lane, London EC 3, United Kingdom. Βρυξέλλες, 4 Δεκεμβρίου 1986.

Classification Labels:
1079
588
1212
1179
249
1022
1015
703
36

Label Descriptions:
{"1079": "Πιστωτική αγορά", "588": "ΔΗΜΟΣΙΟΝΟΜΙΚΑ", "1212": "Υδρογονάνθρακες", "1179": "Βιομηχανία πετρελαίου", "249": "ΒΙΟΜΗΧΑΝΙΑ", "1022": "Προστασία ελεύθερου ανταγωνισμού", "1015": "Προστασία των συναλλαγών", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 1804
1274
122
2106
2474
4590
913
2364
2200
1786

EuroVoc IDs (Expanded): 1804
1274
122
2106
2474
4590
913
2364
2200
1786

Dataset Source: meu

Split: train